stanford-oval/wikipedia huggingface dataset:
ยักษ์ (ภาพยนตร์)
ตัวละคร

น้าเขียว - หุ่นสงครามยักษ์ใจดี ใสซื่อ มองเห็นโลกมีแต่ความสวยงาม แตกต่างจากรูปลักษณ์ในอีกร่างที่ซ่อนอยู่ข้างใน ซึ่งเมื่อกลับเป็นทศกัณฐ์จะเป็นผู้ที่มีความดุร้าย
เผือก – หุ่นกระป๋อง ฉลาดแกมโกง แท้จริงแล้วคือหนุมาน ทหารเอกแห่งราม แม้จะตัวเล็ก แต่หุ่นยักษ์ทุกตัวในสงครามต่างหวั่นเกรง
กุม - เป็นหุ่นยักษ์ผู้เป็นแฟนพันธุ์แท้ทศกัณฐ์ หัวหน้าคณะโชว์ปาหี่ขายของ กุมเป็นหุ่นไม่สมประกอบทั้งร่างกายและความคิด ออกหาเงินเพื่อซื้ออาวุธสงครามสะสมไว้เรื่อย ๆ มีความใฝ่ฝันจะเข้าร่วมรบกับกองทัพทศกัณฐ์ แม้จะไม่เคยเห็นทศกัณฐ์ตัวจริงเลยก็ตาม
สนิมน้อย - หุ่นกระป๋องเด็กผู้หญิงผู้เป็นลูกมือในคณะโชว์ของกุม สนิมนั้นขี้อายและคล้าย ๆ จะเป็นภูมิแพ้ มักมีน้ำสนิมไหลออกจากจมูกตลอดเวลา จนกลายเป็นปมด้อยที่ไม่มีใครอยากเล่นด้วยเพราะกลัวติดสนิม เป็นตัวละครที่ทำให้ทุกคนเห็นความสำคัญของคำว่ามิตรภาพ ซึ่งในเรื่องนี้เธอเป็นตัวละครที่ถูกสร้างขึ้นมาใหม่ ไม่ได้เป็นตัวละครดั้งเดิมจากรามเกียรติ์
สดายุ - คุณป้าหุ่นยนต์นกขี้ประชด เครื่องบินรบสมัยสงครามที่แม้จะพร้อมบินให้ใครก็ได้ที่เป็นคนไขลาน ขยับปีก และใบพัดให้เธอ แต่ขณะเดียวกันเธอก็พร้อมที่จะเหน็บแนมคนที่มาขี่เธอตลอดเวลาตามนิสัย
ก๊อก - เป็นหุ่นยนต์ประเภทจั๊งค์ มีอาชีพหาเศษเหล็กมาเร่ขายที่เซียงกง เป็นหุ่นยนต์เจ้าอารมณ์ งก มีเล่ห์เหลี่ยม เห็นแก่ตัว ก๊อกเป็นคนขุดเจอน้าเขียวกับเผือก และทำให้ฟื้นคืนชีพขึ้นมา
บรูคส์ - หุ่นยนต์นักไต่เขา มีหน้าที่คือไต่เขาโดยไม่ต้องถามว่าไต่ทำไม มีความฝันสูงสุดคือไต่เสาร์ดวงอาทิตย์ตอนเที่ยงวันซึ่งเป็นเสาที่สูงที่สุดทำให้ไต่ได้ยากลำบากที่สุด
ลุงช่าง - เป็นช่างซ่อมหุ่นยนต์ประจำเมือง ด้วยความที่อยู่มานานจึงรู้เรื่องราวต่าง ๆ ในอดีต รวมไปถึงเรื่องของทศกัณฐ์และหนุมาน
ราม หรือ Ram - เป็นดาวเทียมลอยอยู่นอกโลก เป็นเสมือนสมองกลของคอมพิวเตอร์ (Ram) คอยควบคุมออกคำสั่ง สามารถสร้างและทำลายล้างทุกอย่าง เหมือนกับพระรามในเรื่องรามเกียรติ์ที่เป็นผู้ทรงอิทธิ์ฤทธิ์ มีคำสั่งศักดิ์สิทธ์ เป็นหัวหน้าของหนุมานและศัตรูของทศกัณฐ์
หุ่นดวงอาทิตย์ - เป็นหุ่นยนต์ดวงอาทิตย์เทียมขนาดมหึมา มีลักษณะเป็นบอลโลหะยักษ์ ใบหน้ามีไฟลุกไหม้ตะลอดเวลา ผิวส่วนอื่นเป็นสีดำถ่าน มีความร้อนสูง มีรัศมีเป็นใบมีดโลหะหมุนรอบตัว ส่วนล่างมีการติดตั้งล้อช่วยให้วิ่งไปตามรางที่ส่วนหยอดของเสาบอกเวลา ทำหน้าที่่สร้างแสงสว่างให้แก่โลก (เป็นตัวแทนของพระอาทิตย์) ภายนอกดูเป็นคนหยิ่งผยอง เที่ยงตรง และจะไม่ยอมหยุดให้ใครง่ายๆ แต่เขาเพียงทำตามหน้าที่ที่ตนถูกสร้างมาเท่านั้น
อรุณ (ไม่มีชื่ออย่างเป็นทางการ) - มีลักษณะเหมือนดวงอาทิตย์ แต่ดวงเล็กกว่า ราว 1 ใน 4 พื้นผิวบุด้วยแผ่นโลหะสีเหลืองทองสะท้อนแสงทั้งดวง จะวิ่งนำหน้าห่างจากดวงอาทิตย์ในระยะหนึ่งเพื่อจัดการกับสิ่งขีดขวาง (เป็นตัวแทนของพระอรุณ สารถีของพระอาทิตย์) ในภาพยนตร์ปรากฏตัวเพียงครั้งเดียวช่วงท้ายของเรื่อง โดยถูกน้าเขียวหยุดเอาไว้เพราะเข้าใจผิดว่าเป็นดวงอาทิตย์ ก่อนจะถูกดวงอาทิตย์ที่ตามมาพุ่งเข้าชนจนร่วงตกรางไป
ผู้ให้เสียงพากย์

น้าเขียว หรือ ทศกัณฐ์ ให้เสียงโดย สันติสุข พรหมศิริ
พี่เผือก หรือ หนุมาน ให้เสียงโดย เกียรติศักดิ์ อุดมนาค (เสนาหอย)
กุม หรือ กุมภกรรณ ให้เสียงโดย บริบูรณ์ จันทร์เรือง
สนิมน้อย ให้เสียงโดย ด.ญ. ชนินาภ ศิริสวัสดิ์
สดายุ ให้เสียงโดย ปวันรัตน์ นาคสุริยะ
ก๊อก ให้เสียงโดย แจ๊ป เดอะ ริชแมนทอย
บรูคส์ นักไต่เขา ให้เสียงโดย อุดม แต้พานิช
การสร้าง

ภาพยนตร์ชุดนี้ได้มีการเตรียมการสร้างกว่า 5 ปี โดยสตูดิโอบ้านอิทธิฤทธิ์ โดยมีทีมสร้าง 28 คน ซึ่งได้มีการเสก็ตช์ภาพ และสร้างหุ่นขึ้น โดยกำหนดเนื้อเรื่องหนุมาน และทศกัณฐ์ ที่เกิดใหม่ในปางที่สิบล้านเอ็ดในรูปแบบของหุ่นยนต์
การเปิดตัว

ชัยพร พานิชรุทติวงศ์ ซึ่งเป็นหนึ่งในผู้กำกับได้เปิดเผยว่าต้องการสื่อให้ทราบว่าเป็นการ์ตูนไทย จึงมีการใส่ธงชาติไทยให้ปรากฏอยู่ในตัวอย่างชุดแรกของภาพยนตร์ จากนั้นจึงมีตัวอย่างภาพยนตร์ชุดใหญ่ตามมาในภายหลัง และภาพยนตร์ชุดนี้ได้รับการเปิดตัวที่เมืองคานส์ และมีหลายประเทศให้ความสนใจ ส่วนในประเทศไทยได้มีการจัดฉายในเดือนตุลาคม เนื่องด้วยตรงกับช่วงปิดเทอม
การตอบรับ

ยักษ์ ได้รับการตอบรับในเชิงบวกจากพงศ์สุข หิรัญพฤกษ์ โดยกล่าวถึงภาพยนตร์เรื่องนี้ว่า แม้ธีมภายนอกจะมีลักษณะที่คล้ายกับภาพยนตร์เรื่องโรบอทส์ หากแต่เนื้อเรื่องมีความแตกต่างกันเป็นอย่างมาก อีกทั้งมีส่วนที่น่าทึ่งอยู่ในภาพยนตร์ชุดนี้อยู่หลายส่วน เช่น เสาเที่ยงวัน ชื่อพระรามที่เรียกว่า RAM สดายุ รวมไปจนถึงส่วนหัวของทศกัณฐ์ ตลอดจนการออกแบบตัวละครที่มีเอกลักษณ์เป็นของตัวเอง และการแสดงกราฟิกส์พื้นผิวของหุ่นยนต์ที่มีความละเอียดละออ นักวิจารณ์ภาพยนตร์จากเดลินิวส์ ยกย่องในการนำเสนอเรื่องราวที่แม้ผู้ที่ไม่รู้จักเรื่องรามเกียรติ์มาก่อนก็สามารถทำความเข้าใจกับภาพยนตร์เรื่องนี้ได้ไม่ยาก รวมถึงความละเอียดของฉากที่สมจริง เพลงประกอบภาพยนตร์ที่ไพเราะ และหุ่นยนต์ที่มีลักษณะที่คล้ายกับผู้ให้เสียงพากย์ ซึ่งภาพยนตร์ชุดนี้ยังได้รับการจัดฉายที่ประเทศรัสเซีย และเกาหลีใต้ด้วยเช่นกัน และนักวิจารณ์จากสยามรัฐสัปดาห์วิจารณ์ ยังได้ยกย่องการสร้างภาพยนตร์ดังกล่าวในฐานะภาพยนตร์ที่มีความเทียบเท่าภาพยนตร์ฮอลลีวูดด้วยเช่นกัน
เพลงประกอบภาพยนตร์

ภาพยนตร์ "ยักษ์" มีจุดเด่นอีกอย่างคือ ดนตรีและเพลงประกอบภาพยนตร์ โดย จักรพัฒน์ เอี่ยมหนุน เป็นผู้สร้างสรรค์ดนตรีประกอบภาพยนตร์ ส่วนเพลงประกอบภาพยนตร์ คือเพลง "เกิดมาเป็นเพื่อนเธอ" นั้นได้ แสตมป์ อภิวัชร์ เอื้อถาวรสุข เป็นผู้แต่ง และขับร้องโดย กลุ่มศิลปิน รูมเธอร์ตีไนน์
แหล่งข้องมูลอื่น

ยักษ์ ที่สยามโซน
ยาแก้ท้องอืด

ยาระงับการเกิดก๊าซในทางเดินอาหาร (อังกฤษ: Antiflatulent) เป็นยาที่ใช้บรรเทาหรือป้องกันก๊าซส่วนเกินในลำไส้เล็กแฟลตูเลนซ์ (flatulence)
กลไกการออกฤทธิ์

การบรรเทาการเกิดก๊าซไซเมตทิโคน (simethicone) เป็นยาต้านการเกิดโฟมโดยการทำให้ฟองเล็กๆ รวมกันเป็นฟองใหญ่
แล้วก๊าซฟองใหญ่ก็จะลอยตัวไปตามทางเดินอาหารและออกทางปากโดยการเรอ (burping)
การป้องกันการเกิดก๊าซในทางเดินอาหาร คือใช้ยาประเภทเอ็นไซม์อาหารเสริม (dietary supplement)
เพื่อช่วยให้อาหารย่อยก่อนที่อาหารจะถูกแบคทีเรียในลำไส้ใหญ่หมักและเกิดก๊าซ
ยาระงับการเกิดก๊าซในทางเดินอาหารได้แก่ > ยาต้านการเกิดฟอง (Antifoaming Agents)

ไซเมตทิโคน (Simethicone)
ยาระงับการเกิดก๊าซในทางเดินอาหารได้แก่ > เอ็นไซม์อาหารเสริม (Enzyme-based Dietary Supplements)

อาหารเสริมบีโน (Beano (dietary supplement) )
แลคเตส (Lactase-brand Lactaid)
แหล่งข้อมูลอื่น

USP Drug Information on Simethicone
Beano website
Lactaid website
ยิงปืนเวิลด์คัพ

ยิงปืนเวิลด์คัพ (อังกฤษ: ISSF World Cup) เป็นการแข่งขันกีฬายิงปืนระหว่างประเทศ ซึ่งก่อตั้งโดยสหพันธ์กีฬายิงปืนนานาชาติ ในปี ค.ศ. 1986 เพื่อให้เป็นระบบเดียวกันสำหรับการคัดเลือกของกีฬายิงปืนในโอลิมปิกฤดูร้อน โดยมีการแข่งขัน 4 รายการต่อปีแยกแต่ละรายการ สำหรับนักยิงปืนที่ชนะเลิศนั้น มีตั้งแต่ปี ค.ศ. 1988 ในการแข่งขันที่เป็น เวิลด์คัพรอบสุดท้าย
เวิลด์คัพรอบสุดท้าย

เวิลด์คัพรอบสุดท้ายในรายการปืนยาวและปืนสั้นมักจะจัดขึ้นในมิวนิค แต่ไม่เสมอไป เนื่องจากการแข่งขันยิงปืนของสหพันธ์กีฬายิงปืนนานาชาติสิ้นสุดฤดูกาล สถานที่และวันที่ของเวิลด์คัพรอบสุดท้ายในรายการปืนลูกซองมีความยืดหยุ่นมากกว่า ในรอบสุดท้าย นักกีฬาที่จะผ่านเข้ารอบได้ มีดังนี้
ผู้ชนะเลิศ โอลิมปิก, ชิงแชมป์โลก, ยิงปืนเวิลด์คัพรอบสุดท้าย
ผู้ได้รับเหรียญเงินและเหรียญทองแดงจากการแข่งขันกีฬาโอลิมปิกครั้งล่าสุดหรือการแข่งขันชิงแชมป์โลก ไม่ว่าจะเป็นการแข่งขันใดที่เพิ่งจัดขึ้นล่าสุด
นักกีฬา 8 คนที่ทำผลงานได้ดีที่สุดในการแข่งขันเวิลด์คัพระหว่างปี สำหรับการให้คะแนนผลการแข่งขัน ระบบคะแนนพิเศษจะใช้โดยคำนึงถึงทั้งอันดับและคะแนนที่ทำได้ในการแข่งขัน
ประเทศเจ้าภาพสามารถเสนอชื่อนักกีฬายิงปืนได้สูงสุด 2 คนเพื่อแข่งขันในเวิลด์คัพรอบสุดท้าย 2 รายการ หากประเทศเจ้าภาพไม่มีใครที่ผ่านการคัดเลือก
แหล่งข้อมูลอื่น

เว็บไซต์หลัก
| ด ค กยิงปืนเวิลด์คัพในการแข่งขันกีฬายิงปืนโอลิมปิก |
| --- | --- |
ไม่มีเวิลด์คัพ รอบสุดท้าย:  1986  1987 
เวิลด์คัพรอบสุดท้าย:  1988  1989  1990  1991  1992  1993  1994  1995  1996  1997  1998  1999  2000  2001  2002  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022 
จูเนียร์เวิลด์คัพ:  2016  2017  2018  2019 
| ด ค กเวิลด์คัพ |
| --- | --- |
 รายชื่อเวิลด์คัพ 
ทีม:  สมาคมฟุตบอล ชาย  สโมสรชาย  หญิง  สโมสรหญิง  โคนิฟา  กรีฑา คอนติเนนตัล  กฎกติกาฟุตบอลของออสเตรเลีย  แบดมินตัน ชาย  หญิง  ผสม  เบสบอล ชาย  หญิง  บาสเกตบอล ชาย  หญิง  ฟุตบอลชายหาด  มวย  ขี่วัว  คริกเก็ต ทดสอบ  ชาย ODI  ชาย Twenty20  หญิง ODI  ผู้หญิง Twenty20  ในร่ม  ปาเป้า PDC  WDF  ฟันดาบ  กีฬาฮอกกี้ ชาย  หญิง  ฟุตซอล ฟีฟ่าชาย  ฟีฟ่าหญิง  เอเอ็มเอฟ ชาย  เอเอ็มเอฟ หญิง  กอล์ฟ ชาย  หญิง  ฮ็อกกี้น้ำแข็ง  ลาครอส หญิง  เปซาปัลโล  พิทช์ แอนด์ พัต  พูล (เก้าลูก)  ควิดดิช  โรลบอล  มอเตอร์สปอร์ต แข่งรถ  มอเตอร์ครอส  สปีดเวย์  ทดลอง  โรลเลอร์ดาร์บี้ ชาย  หญิง  กรรเชียง  รักบี้ลีก ชาย  หญิง  เก้า  วีลแชร์  สมาคมรักบี้ ชาย  หญิง  เซเว่น  เซปักตะกร้อ  สนุกเกอร์  ซอฟต์บอล  เทควันโด  เทนนิส ชาย  หญิง  ผสม  สัมผัสฟุตบอล  วอลเลย์บอล ชาย  หญิง  โปโลน้ำ ชาย  หญิง  มวยปล้ำ ทีม  สโมสร 
เดี่ยว:  ยิงธนู  บราซิล jiu-Jitsu  โบว์ลิ่ง โบว์ลิ่งสิบพิน  โบว์ลิ่งเก้าพินคลาสสิก  เรือแคนูสลาลอม  พายเรือแคนูใน Wildwater  หมากรุก  ไซโคลครอส  ดำน้ำ  เดรสเกจขี่ม้า  ฟันดาบ  ยิมนาสติก ศิลปะ  จังหวะ  แข่งจักรยานเสือภูเขา  โอเรียนเตอริง  พาราลิมปิก ฤดูร้อน  ฤดูหนาว  การแข่งจักรยานถนน ผู้ชาย  ผู้หญิง  เรือใบ  โชว์กระโดดตบ  กีฬายิงปืน  ว่ายน้ำ  เทเบิลเทนนิส  ลู่ปั่นจักรยาน  ไตรกีฬา  ยกน้ำหนัก 
กีฬาฤดูหนาว:  ทวิกีฬา  เคอร์ลิง  เล่นสกี อัลไพน์  ข้ามประเทศ  ฟรีสไตล์ สกีครอส  รวมนอร์ดิก  กระโดดสกี สกีบิน  สโนว์บอร์ด  สกีภูเขา  สกี Orienteering  เลื่อน บ็อบสเลห์  ลูจ  โครงกระดูก  สปีดสเก็ต ชอร์ตแทร็ก 
 ดูเพิ่ม: ชิงแชมป์โลก
ยิงธนูชิงแชมป์แพนอเมริกา 2024

| ยิงธนูชิงแชมป์แพนอเมริกา 2024 |
| --- | --- |
ที่ตั้ง:  เมเดยิน ประเทศโคลอมเบีย
วันที่: 9 ถึง 14 เมษายน 2024
← ปวยร์โต อิกัวซู 2023
การแข่งขันยิงธนูชิงแชมป์แพนอเมริกา 2024 (อังกฤษ: 2024 Pan American Archery Championships) จัดขึ้นในเมืองเมเดยิน ประเทศโคลอมเบีย ตั้งแต่วันที่ 9 ถึง 14 เมษายน ค.ศ. 2024
สรุปเหรียญรางวัล > รีเคิร์ฟ

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| บุคคลชาย | มาเทียส กรานเด  เม็กซิโก | แจ็คสัน มิริช  สหรัฐ | แจ็ค วิลเลียมส์  สหรัฐ |
| บุคคลหญิง | เคซีย์ คอฟโฮลด์  สหรัฐ | อเลฮานดรา วาเลนเซีย  เม็กซิโก | เวอร์จิเนีย เชเนียร์  แคนาดา |
| ทีมชาย |  โคลอมเบีย ซานติอาโก้ อาร์ซิลา ฮอร์เก้ เอ็นริเกซ อันเดรส เอร์นันเดซ |  แคนาดา คริสปิน ดูนาส เดแวง กุปต้า เอริก ปีเตอร์ส |  สหรัฐ กาเบรียล แอนเดอร์สัน เบรดี้ เอลลิสัน แจ็ค วิลเลียมส์ |
| ทีมหญิง |  สหรัฐ คาตาลินา กโนรีกา เคซีย์ คอฟโฮลด์ เจนนิเฟอร์ มูซิโน-เฟอร์นันเดซ |  เม็กซิโก แองเจล่า รุยซ์  อเลฮานดรา วาเลนเซีย อาน่า พอลล่า วาซเกซ |  บราซิล อานา ลุยซา สเลียชติกัส กราซีเอลา ดอส ซานโตส อานา มาชาโด |
| ทีมผสม |  บราซิล อานา ลุยซา สเลียชติกัส คาเอตาโน มาร์คัส วินิซิอุส ดาลเมดา |  เม็กซิโก อเลฮานดรา วาเลนเซีย มาเทียส กรานเด |  แคนาดา เวอร์จิเนีย เชเนียร์ เอริก ปีเตอร์ส |
ตารางเหรียญรางวัล

*  เจ้าภาพ (โคลอมเบีย)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 7 | 2 | 3 | 12 |
| 2 |  เม็กซิโก | 3 | 4 | 1 | 8 |
| 3 |  โคลอมเบีย* | 2 | 2 | 5 | 9 |
| 4 |  บราซิล | 1 | 2 | 2 | 5 |
| 5 |  แคนาดา | 1 | 1 | 2 | 4 |
| 6 |  กัวเตมาลา | 0 | 2 | 0 | 2 |
| 7 |  เอลซัลวาดอร์ | 0 | 1 | 0 | 1 |
| 8 |  ปวยร์โตรีโก | 0 | 0 | 1 | 1 |
| รวม (8 ประเทศ) | รวม (8 ประเทศ) | 14 | 14 | 14 | 42 |
แหล่งข้อมูลอื่น

Official Website
ยากอบบุตรอัลเฟอัส

| นักบุญยากอบบุตรอัลเฟอัส |
| --- | --- |
“นักบุญยากอบบุตรอัลเฟอัส” โดยแอนเจโล เดอรอซซิ (Angelo de' Rossi) ที่มหาวิหารเซนต์จอห์นแลเตอร์รัน, กรุงโรม
อัครทูตและมรณสักขี
เกิด: ราว ศตวรรษที่ 1 กาลิลี, ยูเดีย, จักรวรรดิโรมัน
เสียชีวิต: ราว ค.ศ. 62 เยรูซาเลม, ยูเดีย, จักรวรรดิโรมัน หรือ ไอกิปตุส (อียิปต์)
นิกาย: โรมันคาทอลิก 
วันฉลอง: 3 พฤษภาคม
สัญลักษณ์: เลื่อย, หนังสือ
องค์อุปถัมภ์: ร้านขายยา, เภสัชกร, ผู้ใกล้ตาย, คนทำหมวก เมืองและประเทศต่างๆ
ยากอบบุตรอัลเฟอัส (อังกฤษ: James, son of Alphaeus) เป็นนักบุญและมรณสักขีในศาสนาคริสต์ ไม่ทราบสถานที่เกิดและปีที่เกิด และเสียชีวิตโดยการตรึงกางเขนที่ออสตราไคน์ ทางตอนใต้ของประเทศอียิปต์ราว ค.ศ. 62 นักบุญยากอบบุตรอัลเฟอัสเป็นหนึ่งในอัครทูตของพระเยซู สันนิษฐานกันว่าท่านเป็นคนเดียวกับ “นักบุญยากอบองค์เล็ก” (James the Lesser) ซึ่งเป็นชื่อที่ใช้กันในทางศาสนา นักบุญยากอบบุตรอัลเฟอัสเกือบจะไม่เป็นที่กล่าวถึงเลยในพันธสัญญาใหม่ แต่ในบางครั้งกล่าวว่าเป็นคนคนเดียวกับ “ยากอบผู้ชอบธรรม” (James the Just) ผู้มีความสำคัญในการเป็นผู้นำคริสตจักรในพันธสัญญาใหม่
นักบุญยากอบบุตรอัลเฟอัสคือใคร > นักบุญยากอบบุตรอัลเฟอัสและนักบุญยากอบองค์เล็ก

พันธสัญญาใหม่กล่าวถึงยากอบบุตรอัลเฟอัสสี่ครั้ง และทุกครั้งกล่าวถึงก็กล่าวว่าเป็นหนึ่งในอัครทูตทั้งสิบสองคน
พันธสัญญาใหม่กล่าวถึงยากอบองค์เล็กเพียงสามครั้ง และทุกครั้งกล่าวถึงก็กล่าวถึงยากอบกับแม่
มาร์โก 15:40
กล่าวว่า “มารีย์มารดาของยากอบน้อย และของโยเสส” ขณะที่มาระโก 16:1
และ มัทธิว 27:56
กล่าวถึง “มารีย์มารดาของยากอบ”
ในเมื่อมียากอบ บุตรเศเบดี ที่เป็นที่รู้จักกันดีอยู่แล้วในบรรดาอัครทูตทำให้การสันนิษฐานว่านักบุญยากอบบุตรอัลเฟอัสและนักบุญยากอบองค์เล็กเป็นคนคนเดียวกันน่าจะเป็นไปได้ และบางครั้งก็เรียกนักบุญยากอบ เศเบดีกันว่า “นักบุญยากอบ” (James the Greater) แต่ที่สำคัญทึ่จะต้องทราบคือโคลปัส (Clopas) สามีของมารีย์เป็นคนคนเดียวกับอัลเฟอัสบิดาของนักบุญยากอบอัครทูต   ข้อสันนิษฐานนี้เป็นที่ยอมรับกันคริสตจักรยุคแรก ฉะนั้นนักบุญยากอบบุตรอัลเฟอัสจึงเป็นที่รู้จักกันในนาม “นักบุญยากอบองค์เล็ก” ด้วย
แต่นักวิชาการทางคัมภีร์ไบเบิลบางคนยังไม่แน่ใจว่าข้อสันนิษฐานนี้จะถูกต้อง จอห์น พอล ไมเออร์ไม่คิดว่าจะเป็นเช่นนั้น ในบรรดา  evangelicals ของพจนานุกรมคัมภีร์ไบเบิลเห็นด้วยกับข้อสันนิษฐานดังกล่าว ขณะที่ดอน คาร์สัน และดาร์เรลล์ บ็อค เห็นว่าอาจจะเป็นได้แต่ไม่แน่ใจ
นักบุญยากอบบุตรอัลเฟอัสคือใคร > นักบุญยากอบบุตรอัลเฟอัสและนักบุญยากอบผู้ชอบธรรม

ยากอบผู้ชอบธรรม (น้องชายของพระเยซู) เป็นประมุขของพระวิหารในเยรูซาเลมเป็นเวลา 30 ปึก่อนที่จะถูกฆ่าเมื่อปี ค.ศ. 62 การที่สันนิษฐานว่านักบุญยากอบบุตรอัลเฟอัสเป็นน้องชายของพระเยซูสนับสนุนโดยนักบุญเจอโรมจึงเป็นที่ยอมรับกันในคริสตจักรโรมันคาทอลิก ในขณะที่ฝ่ายออร์ทอดอกซ์และโปรเตสแตนต์ จะแยกระหว่าง “นักบุญยากอบบุตรอัลเฟอัส” และ “นักบุญยากอบ น้องชายของพระเยซู”
นักบุญยากอบบุตรอัลเฟอัสคือใคร > นักบุญยากอบบุตรอัลเฟอัสและน้องชายของมัทธิวผู้นิพนธ์พระวรสาร

อัลเฟอัสเป็นชื่อของพ่อของมัทธิวผู้นิพนธ์พระวรสาร (หรือที่รู้จักกันในชื่อ ลีไว) ในพระวรสารนักบุญมาระโก 2:14
ฉะนั้นจึงเป็นไปได้ว่านักบุญยากอบบุตรอัลเฟอัสและนักบุญมัทธิวป็นพี่น้องกัน แต่ก็ไม่มีหลักฐานอะไรที่สองคนนี้จะใช้คำว่าพี่น้องแม้ว่าจะอยู่ในบทความเดียวกับที่กล่าวถึง นักบุญเปโตรและนักบุญแอนดรูว์เป็นพี่น้องกันก็ตาม
ชีวิต

ตามที่กล่าวกันนักบุญยากอบบุตรอัลเฟอัสแม้ว่าจะปฏิบัติตามกฎบัญญัติของชาวยิวอย่างเคร่งครัดแต่ถูกลงโทษด้วยการประหารชีวิตเพราะไปขัดต่อโตราห์ แต่อันที่จริงแล้วข้อสันนิษฐานนี้ยากที่จะเป็นจริงไปได้เพราะทางการยิวไม่มีการลงโทษโดยการตรึงกางเขน และนอกจากว่าทางจักรวรรดิโรมันจะเห็นว่าจะเกิดมีการปฏิวัติในบริเวณการปกครองของชาวยิว ทางโรมันก็จะไม่เข้าไปยุ่งเกี่ยวกับกิจการภายในของยิว กล่าวกันว่านักบุญเจมส์ถูกตรึงกางเขนที่ออสตราไคน์ ทางตอนใต้ของประเทศอียิปต์ซึ่งเป็นที่ที่นักบุญเจมส์เทศนาคำสอนอยู่ สัญลักษณ์ของนักบุญเจมส์คือเลื่อยของช่างไม้ที่เห็นกันในจิตรกรรมหรือประติมากรรมเพราะกล่าวกันว่าร่างของนักบุญยากอบถูกเลื่อยออกเป็นท่อน ๆ ด้วย
ดูเพิ่ม

นักบุญ
อัครทูต
มรณสักขีในศาสนาคริสต์
| ด ค กสิบสองอัครทูตของพระเยซู |
| --- | --- |
อัครทูต:  ซีโมนเปโตร  ซีโมนพรรคชาตินิยม  โธมัส  บารโธโลมิว นาธานาเอล  ฟีลิป  มัทธิว  ยอห์น สาวกที่พระเยซูทรงรัก  ผู้นิพนธ์พระวรสาร  ปัทมอส  ยากอบบุตรอัลเฟอัส น้อย  ยากอบบุตรเศเบดี  ยูดาสธัดเดอัส  ยูดาสอิสคาริโอท  อันดรูว์ 
อัครทูตในภายหลัง:  บารนาบัส  เปาโล การกลับใจ  มัทธีอัส  ยากอบผู้ชอบธรรม  สาวกเจ็ดสิบคน 
เกี่ยวข้อง:  การแต่งตั้งให้อัครสาวกสิบสองคน การทรงเรียกสาวก  การทรงเรียกมัทธิว  คำสอนเรื่องพันธกิจ  การข่มเหงที่จะมาถึง  เครือญาติศักดิ์สิทธิ์  อาหารค่ำมื้อสุดท้าย คำสอนอำลา  พระมหาบัญชา ยุคอัครทูต  สำนักอัครทูต  กิจการของอัครทูต เพนเทคอสต์  พระวิญญาณบริสุทธิ์  การแพร่ไป  จดหมายของเปาโล  เรลิกและสถานที่ฝังศพ  การสืบตำแหน่งอัครทูต  หลักข้อเชื่อของอัครทูต
ยิว–คริสต์

“อาดัมและเอวาถูกขับจากสวนเอเดน” วาดโดยกุสตาฟว์ ดอเร (Gustave Doré) (ค.ศ. 1832-1883), เรื่อง “ยิว–คริสต์” ของมนุษย์ชาย-หญิงคนแรกและความเชื่อเรื่องบาปกำเนิด (Original sin)
ยิว–คริสต์ (อังกฤษ: Judeo-Christian; Judaeo-Christian) เป็นคำที่ใช้แสดงคุณลักษณะร่วมระหว่างชาวยิวกับคริสต์ศาสนิกชน หรือระหว่างศาสนายูดาห์กับศาสนาคริสต์ ในด้านค่านิยมหรือความเชื่อทางศาสนา จริยธรรม และวัฒนธรรม
ยิงธนูชิงแชมป์โลก

| ยิงธนูชิงแชมป์โลก |
| --- | --- |
สถานะ: ดำเนินการอยู่
ประเภท: รายการกีฬา
วันที่: แตกต่างกัน
ความถี่: ประจำปี
ประเทศ: แตกต่างกัน
ประเดิม: ค.ศ. 1931 (1931)
ยิงธนูชิงแชมป์โลก (อังกฤษ: World Archery Championships) เป็นการแข่งขันกีฬายิงธนูที่จัดโดยสหพันธ์กีฬายิงธนูสากล (WA) การแข่งขันครั้งแรกที่จัดขึ้นภายใต้ชื่อนี้เกิดขึ้นในปี พ.ศ. 2474
การแข่งขันยิงธนูมีหลายรูปแบบ แต่โดยทั่วไปแล้วการแข่งขันชิงแชมป์โลกจะสงวนไว้สำหรับ 3 รายการต่อไปนี้
การแข่งขันชิงแชมป์โลกกลางแจ้งในการยิงธนูเป้าหมาย
การแข่งขันชิงแชมป์โลกในร่มในการยิงธนูเป้าหมาย
การแข่งขันชิงแชมป์โลกในสนามยิงธนู
ในจำนวนนี้ การแข่งขันชิงแชมป์โลกกลางแจ้งประเภทเป้าหมายยิงธนูมักเรียกง่าย ๆ ว่า  ยิงธนูชิงแชมป์โลก (World Archery Championships) และผู้ชนะมักเรียกง่าย ๆ ว่า "แชมป์โลก" การแข่งขันชิงแชมป์กลางแจ้งนั้นจัดขึ้นโดยมีเป้าหมายคงที่ในระยะทางที่กำหนด โดยใช้คันธนูที่หลากหลาย เช่น คันธนูโค้งกลับ (Recurve Bow) จากปี ค.ศ. 1931 และ คันธนูทดกำลัง ตั้งแต่ปี ค.ศ. 1995
แม้ว่าจะไม่เป็นที่รู้จักอย่างกว้างขวาง แต่การแข่งขันชิงแชมป์โลกยังจัดขึ้นในการยิงธนูสำหรับเยาวชน (ประเภทกลางแจ้งเท่านั้น - รายการสำหรับเยาวชนในสนามและในร่มจะจัดขึ้นควบคู่ไปกับการแข่งขันระดับอาวุโส), ยิงธนูคนพิการ, การยิงธนูในมหาวิทยาลัย และ 3D ยิงธนูสามมิติ การแข่งขันสกียิงธนูชิงแชมป์โลกจัดขึ้นครั้งล่าสุดในปี พ.ศ. 2550 แต่ไม่ได้เป็นส่วนหนึ่งของการแข่งขันหมุนเวียนในปัจจุบัน หลังจากการบรรจุกีฬายิงธนูเป็นชนิดกีฬาถาวรในกีฬามหาวิทยาลัยโลกฤดูร้อน การแข่งขันชิงแชมป์โลกของมหาวิทยาลัยจะหยุดเป็นส่วนหนึ่งของยิงธนูชิงแชมป์โลกโดยเปลี่ยนแปลงในปี ค.ศ. 2014
กลางแจ้ง

| ครั้งที่ | ปี ค> ศ. | สถานที่ | รายการ |
| --- | --- | --- | --- |
| 1 | 1931 |  ลวิว | 2 |
| 2 | 1932 |  วอร์ซอ | 2 |
| 3 | 1933 |  ลอนดอน | 4 |
| 4 | 1934 |  โบสตัด | 4 |
| 5 | 1935 |  บรัสเซลส์ | 4 |
| 6 | 1936 |  ปราก | 4 |
| 7 | 1937 |  ปารีส | 4 |
| 8 | 1938 |  ลอนดอน | 4 |
| 9 | 1939 |  ออสโล | 4 |
| 10 | 1946 |  สต็อกโฮล์ม | 4 |
| 11 | 1947 |  ปราก | 4 |
| 12 | 1948 |  ลอนดอน | 4 |
| 13 | 1949 |  ปารีส | 4 |
| 14 | 1950 |  โคเปนเฮเกน | 4 |
| 15 | 1952 |  บรัสเซลส์ | 4 |
| 16 | 1954 |  ออสโล | 4 |
| 17 | 1955 |  เฮลซิงกิ | 4 |
| 18 | 1957 |  ปราก | 4 |
| 19 | 1958 |  บรัสเซลส์ | 4 |
| 20 | 1959 |  สต็อกโฮล์ม | 4 |
| 21 | 1961 |  ออสโล | 4 |
| 22 | 1963 |  เฮลซิงกิ | 4 |
| 23 | 1965 |  เว็สเตอรวส | 4 |
| 24 | 1967 |  อาเมอร์สโฟร์ต | 4 |
| 25 | 1969 |  หุบเขาฟอร์จ | 4 |
| 26 | 1971 |  ยอร์ก | 4 |
| 27 | 1973 |  เกรอนอบล์ | 4 |
| 28 | 1975 |  อินเทอร์ลาเคิน | 4 |
| 29 | 1977 |  แคนเบอร์รา | 4 |
| 30 | 1979 |  เบอร์ลินตะวันตก | 4 |
| 31 | 1981 |  ปันตาอาลา | 4 |
| 32 | 1983 |  ลอสแอนเจลิส | 4 |
| 33 | 1985 |  โซล | 4 |
| 34 | 1987 |  แอดิเลด | 4 |
| 35 | 1989 |  โลซาน | 4 |
| 36 | 1991 |  กรากุฟ | 4 |
| 37 | 1993 |  อันทัลยา | 4 |
| 38 | 1995 |  จาการ์ตา | 8 |
| 39 | 1997 |  วิกตอเรีย | 8 |
| 40 | 1999 |  ไรออม | 8 |
| 41 | 2001 |  ปักกิ่ง | 8 |
| 42 | 2003 |  นครนิวยอร์ก | 8 |
| 43 | 2005 |  มาดริด | 8 |
| 44 | 2007 |  ไลพ์ซิช | 8 |
| 45 | 2009 |  อุลซัน | 8 |
| 46 | 2011 |  ตูริน | 10 |
| 47 | 2013 |  อันทัลยา | 10 |
| 48 | 2015 |  โคเปนเฮเกน | 10 |
| 49 | 2017 |  เม็กซิโกซิตี | 10 |
| 50 | 2019 |  เซร์โทเคนบอส | 10 |
| 51 | 2021 |  แยงตอน | 10 |
| 52 | 2023 |  เบอร์ลิน | 10 |
| 53 | 2025 |  ควังจู |  |
แหล่งข้อมูลอื่น

World Archery Federation เก็บถาวร 2011-02-22 ที่ เวย์แบ็กแมชชีน
World Archery Indoor Championship
ยาโกบึส แฮ็นรีกึส วันต์โฮฟฟ์

| ยาโกบึส แฮ็นรีกึส วันต์โฮฟฟ์ |
| --- | --- |
ภาพถ่ายของวันต์โฮฟฟ์เมื่อ ค.ศ. 1904 โดย Nicola Perscheid
เกิด: 30 สิงหาคม ค.ศ. 1852 รอตเทอร์ดาม ประเทศเนเธอร์แลนด์
เสียชีวิต: 1 มีนาคม ค.ศ. 1911 (อายุ 58 ปี) Steglitz ใกล้กรุงเบอร์ลิน เยอรมนี
สัญชาติ: ดัตช์
ศิษย์เก่า: มหาวิทยาลัยโปลีเทคนิคเดลฟท์ มหาวิทยาลัยไลเดิน มหาวิทยาลัยบ็อน มหาวิทยาลัยปารีส มหาวิทยาลัยยูเทรกต์
มีชื่อเสียงจาก: ผู้ค้นพบสเตอริโอเคมี ผู้ค้นพบเคมีเชิงฟิสิกส์ ผู้ค้นพบแนวคิดความคล้ายคลึงทางเคมี ผู้คาดการณ์โครงสร้างสี่หน้าของอะตอมคาร์บอน (คาร์บอนที่ไม่สมมาตร) ผู้คาดการณ์การมีอยู่ของ chiral allenes ไอโซเมอร์ จลนพลศาสตร์เคมี อุณหพลศาสตร์เคมี สมดุลเคมี ความดันออสโมซิส van 't Hoff factor van 't Hoff equation Le Bel–Van 't Hoff rule
รางวัล: เหรียญเดวี (ค.ศ. 1893) ForMemRS (ค.ศ. 1897) รางวัลโนเบลสาขาเคมี
อาชีพทางวิทยาศาสตร์
สาขา: เคมีเชิงฟิสิกส์ เคมีอินทรีย์ เคมีเชิงทฤษฎี
สถาบันที่ทำงาน: มหาวิทยาลัยยูเทรกต์สาขาสัตวแพทยศาสตร์ มหาวิยาลัยอัมสเตอร์ดัม มหาวิทยาลัยฮุมบ็อลท์แห่งเบอร์ลิน
อาจารย์ที่ปรึกษาในระดับปริญญาเอก: Eduard Mulder
ลูกศิษย์ในระดับปริญญาเอก: Ernst Cohen
ลูกศิษย์ที่มีชื่อเสียงอื่น ๆ: Frederick G. Donnan
 
ยาโกบึส แฮ็นรีกึส วันต์โฮฟฟ์  (อังกฤษ: Jacobus Henricus "Henry" van 't Hoff, Jr., 30 สิงหาคม ค.ศ. 1852 - 1 มีนาคม ค.ศ. 1911) เป็นนักเคมีทางกายภาพชาวดัตช์ที่ได้รับรางวัลโนเบลในสาขาเคมีเป็นคนแรก วันต์โฮฟฟ์เป็นที่รู้จักเนื่องจากการค้นพบทฤษฎีในจลนพลศาสตร์เคมี สมดุลเคมี ความดันออสโมซิส ความคล้ายคลึงทางเคมี อุณหพลศาสตร์เคมีและสเตอริโอเคมี
นอกจากนี้แล้วใน ค.ศ. 1874 วันต์โฮฟฟ์ได้คิดค้นทฤษฎีโครงสร้างสี่หน้าของอะตอมคาร์บอน และวางรากฐานการศึกษาโครงสร้างสามมิติของอะตอม ต่อจากนั้นใน ค.ศ. 1875 วันต์โฮฟฟ์ได้พบเจอโครงสร้างของ allenes (โมเลกุลที่มีคาร์บอนเป็นพันธะคู่) camulenes (ไฮโดรคาร์บอนที่มีพันธะคู่สามคู่ขึ้นไป) และ axial chirality
ประวัติ

ยาโกบึส แฮ็นรีกึส วันต์โฮฟฟ์ เกิดในเมืองรอตเทอร์ดาม ณ ประเทศเนเธอร์แลนด์เมื่อวันที่ 30 สิงหาคม ค.ศ. 1852 ยาโกบึสเป็นลูกคนที่สามจากเจ็ดของนายแพทย์เฮนรี่คัส วันต์โฮฟฟ์และ อาลิด้า วันต์โฮฟฟ์
ในวัยเยาว์ ยาโกบึสมีความสนใจในด้านวิทยศาสตร์และธรรมชาติ และเข้าร่วมทัศนศึกษาพฤกษศาสตร์บ่อยครั้ง เมื่อยาโกบึสได้เริ่มเข้าเรียน ยาโกบึสได้แสดงความสนใจในการเรียนบทกวีและปรัชญา
ใน ค.ศ. 1869 ยาโกบึสศึกษาในมหาวิทยาลัยโปลีเทคนิค ณ เมืองเดลฟท์ และได้รับประกาศนียบัตรเทคโนโลยีเคมีใน ค.ศ. 1871 หลังจากนั้นยาโกบึสได้ทำงานในโรงงานน้ำตาลและค้นพบว่าอาชีพที่ยาโกบึสทำนั้นน่าเบื่อ
ยาโกบึสจึงได้ตัดสินใจที่จะไปศึกษาในกรุงบอนน์ และการทำงานกับ A.F. Kekulé จากฤดูใบไม้ร่วงใน ค.ศ. 1872-73 ต่อมายาโกบึสได้ไปศึกษาต่อที่กรุงปารีสกับ A Wurtz ใน ค.ศ. 1873-74 ยาโกบึสกลับไปฮอลแลนด์ใน ค.ศ. 1874 เพื่อที่จะไปศึกษาต่อในเมืองยูเทรกต์ ในปีเดียวกันยาโกบึสได้รับปริญญาเอกภายใต้ชื่อ Eduard Mulder
ใน ค.ศ. 1878 ยาโกบึสแต่งงานกับ Johanna Francina Mees มีบุตรสาวสองคนชื่อว่า Johanna Francina และ Aleida Jacoba และบุตรชายสองคนชื่อว่า Jacobus Henricus van 't Hoff III และ Govert Jacob
ยาโกบึสเสียชีวิตลงเมื่ออายุ 58 ปีในวันที่ 1 มีนาคม ค.ศ. 1911 โดยมีสาเหตุการเสียชีวิตคือวัณโรค
เกียรติคุณและรางวัล

ใน ค.ศ. 1885 วันต์โฮฟฟ์ได้เป็นสมาชิกของสถาบันการศึกษาวิทยศาตร์ของประเทศเนเธอร์แลนด์ นอกจากนี้แล้ว วันต์โฮฟฟ์ยังได้รับปริญญากิตติมศักดิ์จากมหาวิทยาลัยฮาร์วาร์ดและมหาวิทยาลัยเยล (ค.ศ. 1901) มหาวิทยาลัยวิกตอเรีย มหาวิทยาลัยแมนเชสเตอร์ (ค.ศ. 1903) และมหาวิทยาลัยไฮเดลเบิร์ก (ค.ศ. 1908) วันต์โฮฟฟ์ได้รับรางวัลเหรียญเดวี (เช่นเดียวกับ Joseph Achille Le Bel) และได้ถูกแต่งตั้งให้เป็นสมาชิกต่างประเทศของราชสมาคมแห่งลอนดอน (ForMemRS) วันต์โฮฟฟ์ได้รับรางวัลเหรียญเฮ็ล์มฮ็อลทซ์จากสถาบันวิทยาศาสตร์ปรัสเซียน (ค.ศ. 1911) และได้รับตำแหน่ง Chevalier de la Légion d'honneur (ค.ศ. 1894) และ Senator der Kaiser-Wilhelm-Gesellschaft (ค.ศ. 1911) วันต์โฮฟฟ์กลายเป็นสมาชิกกิตติมศักดิ์ของสมาคมเคมีอังกฤษ ราชบัณฑิตยสถานเนเธอร์แลนด์แห่งศิลปะและวิทยาศาสตร์ (ค.ศ. 1892) สมาคมเคมีอเมริกัน (ค.ศ. 1898) และสถาบันวิทยาศาสตร์ฝรั่งเศส (ค.ศ. 1905) นอกเหนือจากนี้แล้ววันต์โฮฟฟ์เป็นบุคคลแรกที่ได้รับรางวัลโนเบลในสาขาเคมี ทฤษฎีและกฎที่ใช้ชื่อของวันต์โฮฟฟ์ได้แก่
van 't Hoff factor
van 't Hoff equation
Le Bel–Van 't Hoff rule
วันต์โฮฟฟ์ในช่วงคริสต์ทศวรรษ 1900
ยาร์ดแอกต์

| ยาร์ดแอกต์ |
| --- | --- |
ยาร์ดแอกต์ที่กำลังแสดงในงานรัฟเทรดอีสในกรุงลอนดอนเมื่อวันที่ 21 มกราคม 2565
ข้อมูลพื้นฐาน
ที่เกิด: ลีดส์ เทศมณฑลเวสต์ยอร์กเชอร์ สหราชอาณาจักร
แนวเพลง: โพสต์พังก์ อินดีร็อก
ช่วงปี: 2562–ปัจจุบัน
ค่ายเพลง: ไอแลนด์, เซน เอฟ.ซี.

สมาชิก: เจมส์ สมิธ ไรอัน นีดัม แซม ชจิปสโตน เจย์ รัสเซลล์
อดีตสมาชิก: แซมมี โรบินสัน จอร์จ ทาวน์เอนด์

เว็บไซต์: www.yardactors.com
ยาร์ดแอกต์ (อังกฤษ: Yard Act) เป็นวงดนตรีร็อกสัญชาติอังกฤษ จากลีดส์ โดยสมาชิกวงนั้นประกอบด้วยเจมส์ สมิธ (ร้องนำ, เนื้อร้อง), ไรอัน นีดัม (เบส), แซม ชจิปสโตน (กีตาร์) และเจย์ รัสเซลล์ (กลอง) อัลบัมเปิดตัวของวง ดิโอเวอร์โหลด นั้นถูกปล่อยออกมาในวันที่ 21 มกราคม 2565 และเปิดตัวที่อันดับ 2 ในชาร์ตอัลบั้มแห่งสหราชอาณาจักร
รูปแบบดนตรี

นักวิจารณ์ได้จัดหมวดหมู่เพลงของวงเป็นเพลงโพสต์พังก์ และอินดีร็อก โดยในเพลงมักมีองค์ประกอบที่ได้รับอิทธิพลจากแนวเพลงอิตาโลดิสโกในช่วงคริสต์ทศวรรษ 1970 ฮิปฮอปคริสต์ทศวรรษ 1990
โดยความหมาย และเนื้อเพลงมักกล่าวถึงเรื่องการเมือง อภิปรายไม่เห็นด้วยกับหัวข้อต่างๆ อาทิเช่นทุนนิยม, การแปลงพื้นที่เพื่อเปลี่ยนชนชั้น และชนชั้นทางสังคม ซึ่งใช้วิธีการเล่าแบบ "มุกตลกร้ายและการเล่าเรื่องแบบถากถาง"
สมาชิก

ปัจจุบัน
เจมส์ สมิธ – ร้องนำ (2562–ปัจจุบัน)
ไรอัน นีดัม – เบส (2562–ปัจจุบัน)
แซม ชจิปสโตน – กีตาร์ (2563–ปัจจุบัน)
เจย์ รัสเซลล์ – กลอง (2563–ปัจจุบัน)
อดีต
แซมมี โรบินสัน – กีตาร์ (2562–2563)
จอร์จ ทาวน์เอนด์ – กลอง (2562–2563)
ผลงานเพลง > สตูดิโออัลบัม

| ชื่อ | รายละเอียด | อันดับชาร์ตสูงสุด> UK  | อันดับชาร์ตสูงสุด> SCO  |
| --- | --- | --- | --- |
| ดิโอเวอร์โหลด |  วันที่ปล่อย: 21 มกราคม 2565  ค่าย: ไอแลนด์เรเคิดส์, เซน เอฟ.ซี. | 2 | 1 |